สวัสดีค่ะ ตอนนี้ยังรีวิวร้านอาหารแถวอำเภอไชยาต่อค่ะ ยังเที่ยวและกินกันต่อค่ะ หลังจากไหว้พระธาตุไชยาวรวิหารแล้ว ก็ต้องหาร้านอร่อยท้องถิ่นทานกันหน่อยค่ะ และร้านนี้ทัวร์ที่พวกเราซื้อมาเป็นคนแนะนำพามาทานค่ะ บรรยากาศริมทะเล ลมพัดเย็นสบาย แหม่มมาที่ร้านนี้ 2 ครั้งแล้วค่ะ ชอบทุกครั้งที่มาเลย

เวลามาภาคใต้ อาหารที่สั่งทานก็จะเน้นอาหารท้องถิ่นภาคใต้เป็นหลักนะคะ ที่ร้านนี้จะมีหอยชักตีน และ หอยขาว ซึ่งปัจจุบันนี้หาทานได้ค่อนข้างน้อย ไม่เยอะเหมือนเมื่อก่อน มาชมเมนูที่พวกเราสั่งมาทานดีกว่าค่ะ คงไม่ต้องบรรยายมากเพราะรสชาติของอาหารอร่อยทุกเมนู จัดจ้านทุกอย่าง

-  เมนูหอยขาวน้ำพริกเผา
-  เมนูปลากระพงพริกไทยดำ
-  เมนูกุ้งต้ม จิ้มกับน้ำจิ้มซีฟู๊ด อันนี้มา
-  เมนูปลากระพงทอดกระเทียม เมนูนี้ของชอบเลยค่ะ
-  เมนูเนื้อปูผัดพริกหวาน เมนูนี้เฉยๆ แต่ชอบตรงที่แกะเนื้อปูมาให้เรียบร้อย
-  เมนูต้มยำทะเล แซ่บสะใจเลยค่ะ
-  เมนูหอยขาวผัดฉ่า เผ็ดร้อนแรงจัดจ้านสุดๆ
-  เมนูไข่เจียว อร่อยสุดๆ หมดก่อนทุกที อิอิ
-  เมนูปลาหมึกนึ่งมะนาว เปรี้ยวจิ๊ดสะใจค่ะ
-  เมนูแกงส้มปลากระบอก เมนูนี้มาในสไตล์ใต้แท้ๆ คือสีสันเหลืองจัดจ้านจากขมิ้น ส่วนรสชาตินั้นถึงแม้ว่าจะเผ็ดนำแต่ก็อร่อยค่ะ


ข้อมูลเพิ่มเติมค่ะ
ที่อยู่ : 412 หมู่หมู่ 1 ถนนชายทะเล ตำบลพุมเรียง อำเภอไชยา สุราษฎร์ธานี 84110
เบอร์โทรศัพท์ : 0-7743-1385ม 0-7743-5205,0-7722-8864 เวลาทำการ : ทำการทุกวัน 08:00-21:00
การเดินทาง จากจังหวัดสุราษฎร์ธานี ตรงมาที่อำเภอไชยา ผ่านสี่แยกท่าโพธิ์ ตรงมาถึงทางเข้าบ้านพุมเรียง แล้วเลี้ยวขวามาจนถึงริมทะเล ที่แหลมโพธิ์ จะเห็นร้านพลับพลาซีฟู้ด อยู่ทางด้านขวามือ
ที่จอดรถ : บริเวณด้านหน้าร้านพลับพลาซีฟู้ด